**Obavještenje o isplati dividende akcionarima Jugopetrol AD**

Obavještavamo akcionare Jugopetrol AD da isplata dividende počinje u ponedjeljak 17.06.2024. u svim filijalama Erste Bank AD Podgorica. Isplata putem filijala Erste banke trajaće šest mjeseci.

Shodno Odluci redovne Skupštine akcionara od 29.05.2024. godine, akcionarima će biti isplaćena dividenda u bruto iznosu od ukupno 6.003.522,59 EUR. Bruto dividenda po akciji iznosi 1,29 EUR. Neto dividenda po akciji (za rezidente) iznosi 1,0965 EUR.

Pravo na dividendu imaju akcionari koji su bili upisani u spisak akcionara Jugopetrol AD kod Centralnog klirinškog depozitarnog društva na dan donošenja Odluke o raspodjeli dividende, odnosno na dan 29.05.2024.

Obaveza akcionara – fizičkih lica je da banci prezentiraju važeći identifikacioni dokument (lična karta; pasoš).

Obaveza akcionara – pravnih lica, koji nijesu deponenti Erste Bank AD Podgorica je da uz ispunjen nalog za isplatu (dostupan na ovoj stranici ispod teksta obavještenja) dostave banci i:

• Posljednji izvod iz CRPS

• Kopiju aktuelnog kartona deponovanih potpisa kod banke naznačene u zahtjevu, koji sadrži potpis lica ovlašćenog za zastupanje

• Kopiju identifikacionog dokumenta (lična karta; pasoš) lica ovlašćenog za zastupanje

• Identifikacioni dokument donosioca naloga, u slučaju da nalog predaje lice koje nije ovlašćeno za zastupanje

Akcionari pravna lica koji su deponenti Erste Bank AD Podgorica, ispunjavaju samo nalog za isplatu (dostupan na ovoj stranici ispod teksta obavještenja).

Za dodatne informacije kontaktirajte nas lično u svim filijalama Erste Bank AD Podgorica; pozivom na broj telefona Korisničke podrške 19991; emailom na dividenda@erstebank.me i info@erstebank.me.

S poštovanjem,

Erste Bank AD Podgorica